ไฟแนนซ์ทูเดย์
โดย...ช.ชดา
16 ม.ค. 2560

โดย...ช.ชดา
หลังจากแบงก์ชาติใจป้ำ ยอมผ่อนเกณฑ์จัดชั้นหนี้ให้กับธนาคารที่เข้าไปช่วยเหลือลูกหนี้ที่ประสบภัยน้ำท่วมภาคใต้ หากปรับโครงสร้างหนี้ หรือผ่อนปรนการชำระหนี้ จะไม่ถือเป็นสินเชื่อตกชั้น ธนาคารพาณิชย์ไม่ต้องสำรองหนี้เสียเพิ่ม ทำให้ทุกแบงก์แฮปปี้ที่จะช่วยเหลือลูกหนี้ที่กำลังเดือดร้อนกันเต็มที่
แต่ที่แบงก์ชาติให้ปรับลดอัตราการผ่อนชำระหนี้บัตรเครดิตต่ำกว่าเกณฑ์ที่ 10% ของยอดคงค้างได้ไปจนถึง 30 มิ.ย. 2560 แบงก์สงสัยว่ามันนานไป เพราะขณะนี้น้ำเริ่มลดแล้ว พักกัน 3 เดือนน่าจะกำลังดี
สมศักดิ์ โชติรัตนะศิริ ผู้อำนวยการสำนักงบประมาณ เร่งทุกหน่วยงานเสนอแผนการใช้งบประมาณภายในวันที่ 1 ก.พ.นี้ เพื่อให้สำนักงบประมาณพิจารณาตัวเลขทั้งหมดก่อนเสนอเข้า ครม. ในวันที่ 11 เม.ย.นี้ 
ส่วนของการใช้งบประมาณที่จะต้องเน้นหนัก คือการเบิกจ่ายงบประมาณปี 2561 ให้ได้ 96-97% ส่วนงบลงทุนจะต้องเบิกจ่ายให้ได้ 88%